Medlemsstaternes oplysninger om statsstøtte ydet i henhold til Kommissionens forordning (EF) nr. 70/2001 af 12. januar 2001 om anvendelse af EF-traktatens artikel 87 og 88 på statsstøtte til små og mellemstore virksomheder

(2003/C 32/03)

(EØS-relevant tekst)

Sag nr.: XS 101/01

Medlemsstat: Det Forenede Kongerige

Region: West Midlands

Støtteordningens navn eller navnet på den virksomhed, der modtager individuel støtte: West Midlands Diversification Programme

Retsgrundlag: Programmet finansieres af det britiske handels- og industriministerium i henhold til Industrial Development Act (1982) Sections 7, 8 and 11

De planlagte årlige udgifter i henhold til ordningen eller den samlede individuelle støtte, der er ydet virksomheden: Denne nye ordning omfatter støtte på ca. 13,5 mio. GBP (21,4 mio. EUR) over en treårig periode fra den 1. november 2001 til den 31. oktober 2004. Der er kun tale om støtte fra den britiske regering.

Den anslåede årlige finansieringprofil ser således ud:

2001: 0,2 mio. GBP (0,3 mio. EUR)

2002: 5,4 mio. GBP (8,6 mio. EUR)

2003: 5,4 mio. GBP (8,6 mio. EUR)

2004: 2,5 mio. GBP (3,9 mio. EUR).

Støtten vil gå til små og mellemstore virksomheder (som svarer til definitionen i bilag I til forordning (EF) nr. 70/2001) i West Midlands. Støtten vil blive givet til engangsaktiviteter i overensstemmelse med artikel 5, litra a), i forordning (EF) nr. 70/2001, og konsulenterne vil blive udvalgt på konkurrencebasis fra en shortliste med tre virksomheder i overensstemmelse med sædvanlig praksis for britiske Business Link-organisationer.

Tilsyn og rapportering - Registre over støtte til virksomheder føres i ti år efter tildelingen af individuel støtte, og Kommissionen underrettes herom hvert år i overensstemmelse med artikel 9 i forordning (EF) nr. 70/2001. Desuden vil alle de øvrige krav i artikel 9 blive overholdt (især at der føres registre, som gør det muligt at overholde artikel 9, stk. 2).

Tildelingen af støtte vil blive overvåget af lokale Business Link-organisationer inden for rammer, der fastsættes af den tildelende myndighed. Disse organisationer har allerede kendskab til anvendelsen af de minimis-grænsen og kravet om at sikre, at støtte fra forskellige kilder ikke gives i et sådant omfang, at enkelte SMV overskrider den treårige tærskelværdi. Bestemmelserne i forordning (EF) nr. 70/2001 vil blive gjort klare og de registre, der føres af Business Link-organisationerne, vil blive undersøgt for at sikre, at de er tilstrækkelige og føres korrekt

Maksimal støtteintensitet: Den maksimale støtteintensitet er 50 %. Det maksimale støttebeløb til en enkelt virksomhed er 100000 GBP (159000 EUR) over en treårsperiode

Gennemførelsestidspunkt: 1. november 2001

Støtteordningens eller det individuelle støtteprojekts varighed: Tre år

Støttens formål: Økonomien i West Midlands er meget afhængig af traditionelle fremstillingssektorer, som sektoren for automobildele. Virksomhederne i denne sektor er sårbare, især over for ændringer af indkøbsmønstre, idet der indkøbes lavprisprodukter fra især Centraleuropa og Det Fjerne Østen.

West Midlands Diversification Programme skal hjælpe små og mellemstore virksomheder i disse traditionelle produktionssektorer med at give sig i kast med nye produkter og markeder, hvor deres evner vil give dem mulighed for at opnå større merværdi og dermed større rentabilitet. Konsulenter skal hjælp sådanne virksomheder med at løse deres ledelses- og ressourcemæssige problemer. Dermed vil virksomhederne kunne give sig i kast med nye produkter og markeder på grundlag af en sund forretningsplan, hvilket er vigtigt i lyset af de risici, deres diversificering medfører. Desuden vil nye virksomheder få støtte at udarbejde en rentabel forretningsplan og til at få bedre kendskab til de markeder, der har valgt at gå ind på.

Støtte på 50 % (brutto) kan gives til virksomhederne til dækning af konsulentomkostninger inden for områder som markedsresearch, adgang til udviklingskapital, forretningsplanlægning, opfyldelse af kvalitetskrav på nye markeder og indsigt i forskellige markedssektorer. Der vil også blive givet hjælp til at udvikle disse fremsstillingsvirksomheders evne til og færdigheder i at udnytte nye muligheder og til andre specialiserede tjenester som teknologioverførsel og hurtig udvikling af prototyper

Berørte sektorer: Den støttede sektor vil omfatte alle former for fremstillingsvirksomhed. De støtte modtagende virksomheder tilhører typisk undersektorerne for:

- støbning og efterbehandling af plast

- overflade- og varmebehandling af metaller

- maskiner

- overfladepolering og -metallisering

- stansning

- redskabsfremstilling

- gummistøbning

- smedning og støbning (se dog nedenfor).

Virksomheder, der modtager støtte under West Midlands Diversification Programme, fremstiller og efterbehandler en lang række produkter fra forskellige fremstillingssektorer, herunder automobildele, der udgør en væsentlig del af fremstillingsvirksomheden i West Midlands. Støttemodtagerne vil dog ikke omfatte bilproducenter eller førsteledsleverandører i automobilsektoren eller stålvirksomheder, som defineret i EF-rammebestemmelserne for statsstøtte til motorkøretøjsindustrien (EFT C 278 af 15.9.1997, s. 1) og i stålstøttereglerne (Kommissionens beslutning nr. 2496/96/EKSF af 18. december 1996 om fællesskabsregler for støtte til jern- og stålindustrien)

Navn og adresse på den myndighed, der yder støtten: Advantage West Midlands 3 Priestley Wharf

Aston Science Park

Birmingham B7 4BN United Kingdom

Andre oplysninger: Virksomheder, som er berettigede til at ansøge om midler fra West Midlands Diversification Programme, kan også være berettigede til at modtage støtte til procesforbedring med hensyn til deres nuværende produkter og markeder som led i Accelerate Action Plan. Denne separate støtteordning, som skal medvirke til virksomhedsforbedringer, anmeldes samtidigt med West Midlands Diversification Programme. De aktiviteter, der kan ydes støtte til under Accelerate Action Plan, adskiller sig fra dem, der behandles i denne ansøgning, men SMV kan søge om støtte under begge ordninger

Sag nr.: XS 14/02

Medlemsstat: Forbundsrepublikken Tyskland

Region: Delstaten Hessen

Støtteordningens navn eller navnet på den virksomhed, der modtager individuel støtte: Delstatens Hessens direktiver til fremme af regionaludvikling - Del II 1. Virksomhedsinvesteringer

Retsgrundlag: Gesetz zur Förderung der kleinen und mittleren Unternehmen der hessischen Wirtschaft vom 23. September 1974 (GVBl. S. 458), zuletzt geändert am 22. August 1986 (GVBl. S. 265), Förderrichtlinien zur regionalen Entwicklung

De planlagte årlige udgifter i henhold til ordningen eller den samlede individuelle støtte, der er ydet virksomheden: Der ydes af delstatens midler ca. 2,6 mio. EUR om året til investeringstilskud. For lån mål 2-områder er der årligt afsat ca. 9 mio. EUR

Maksimal støtteintensitet: Maksimalstøttesatserne for investeringstilskuddene andrager højst 15 % for små virksomheder og højst 7,5 % for mellemstore virksomheder. I mål 2-områder ydes støtten som regler ved en kombination af et tilskud med et rentefrit lån. Lånet kan højst andrage 25 % af de støtteberettigede investeringsudgifter med en løbetid på ti år og tre afdragsfrie år. Begge støtteforanstaltningers støtteværdi tilsamme må ikke overskride de anførte maksimalstøttesatser

Gennemførelsestidspunkt: Direktiverne blev offentliggjort i Staatsanzeiger for delstaten Hessen den 7. januar 2002

Støtteordningens eller det individuelle støtteprojekts varighed: Ifølge Europa-Kommissionen indtil 30. juni 2007

Støttens formål: InvestitionsBank Hessen (IBH) yder som belånt selskab efter anmodning fra Hessisches Ministerium für Wirtschaft, Verkehr und Landesentwicklung tilskud og lån til finansiering af samfundsøkonomisk særligt støtteberettigede anlægsinvesteringer i små og mellemstore virksomheder i udvalgte områder i Hessen, jf. Kommissionens forordning (EF) nr. 70/2001, med det formål at skabe og sikre arbejdspladser

Berørte sektorer: Erhvervsvirksomheder

Navn og adresse på den myndighed, der yder støtten: InvestitionsBank Hessen AG Schumannstraße 4-6 D - 60325 Frankfurt am Main

Andre oplysninger: I de hessiske områder, der omfattes af fællesskabsprojektet "Verbesserung der regionalen Wirtschaftsstruktur" ydes der også støtte til fremme af store virksomheder. Denne meddelelse omhandler imidlertid ikke denne støtte, idet den støtteretligt dækkes af godkendelsen af det tyske støtteområdekort og af fællesprogrammet.

Ordningerne er hovedsaglig tilpasset det af Europa-Kommissionen godkendte hessiske strukturfremmeprogram.

Kun en yderligere lånevariant for støtteforanstaltninger i mål 2-områder er nyindført.

Sag nr.: XS 86/01

Medlemsstat: Italien

Region: Den selvstyrende region Valle d'Aosta

Støtteordningens navn eller navnet på den virksomhed, der modtager individuel støtte: Støtte til rådgivningsvirksomhed for SMV i henhold til foranstaltning D3 i det operationelle regionalprogram for strukturelle indgreb i regionen Valle d'Aosta med henblik på opfyldelse af mål 3 i tidsrummet 2000-2006

Retsgrundlag: Delibera della Giunta regionale n. 2955 del 20.8.2001

De planlagte årlige udgifter i henhold til ordningen eller den samlede individuelle støtte, der er ydet virksomheden: 400 mio. ITL eller 206582,76 EUR om året

Maksimal støtteintensitet: 50 % af udgifterne til ydelser fra udefra kommende konsulenter. Ydelserne må ikke være vedvarende eller gentagne og heller ikke forbundne med virksomhedens sædvanlige driftsudgifter såsom udgifter til sædvanlig skatterådgivning og sædvanlig retlig rådgivning samt udgifter til reklame

Gennemførelsestidspunkt: 10. september 2001

Støtteordningens eller det individuelle støtteprojekts varighed: 30. september 2003

Støttens formål: Formålet er støtte til udvikling af PMI i Valle d'Aosta, særlig i form af støtte til rådgivning

Berørte sektorer: Andre forarbejdningsindustrier. Andre tjenester

Navn og adresse på den myndighed, der yder støtten: Regione Autonoma Valle d'Aosta Dipartimento industria, artigianto ed energia Piazza della Repubblica n. 15 I - 11100 Aosta Tlf. (39) 01 65 27 47 26/27 47 27 Fax (39) 01 65 23 85 29 E-post: iae@regione.vda.it

Sag nr.: XS 87/01

Medlemsstat: Det Forenede Kongerige

Region: England og Wales

Støtteordningens navn eller navnet på den virksomhed, der modtager individuel støtte: Rådgivningstjeneste inden for produktionssektoren (Manufacturing Advisory Service (MAS)) - Regionale centre for produktionsforbedring (Regional Centres for Manufacturing Excellence (RCME))

Retsgrundlag: Retsgrundlag for tildeling af støtte er:

a) Science and Technology Act 1965, section 5(1)(a) and (b): Giver mulighed for at yde støtte til videnskabelig forskning og udbredelse af resultater og omsætning af disse i praksis,

b) Industrial Development Act 1982, Parts III and IV: Giver mulighed for selektiv finansiel støtte og generel støtte i form af rådgivning, information og tjenesteydelser. Den relevante beføjelse ligger i afsnit 11 i Industrial Development Act 1982, som giver ministeriet mulighed for at bestemme, at der kan ydes rådgivning (enten gratis eller på anden måde) til personer, der driver eller agter at drive virksomhed. Alle foranstaltninger, der iværksættes i forbindelse med rådgivningstjenesten er baseret på denne bemyndigelseslovgivning

De planlagte årlige udgifter i henhold til ordningen eller den samlede individuelle støtte, der er ydet virksomheden: MAS-budgettet forventes at se ud som følger:

>TABELPOSITION>

Maksimal støtteintensitet: Den maksimale støtteintensitet udgør 50 % for rådgivningselementet i tjenesten, som er den andel, der udgør statsstøtte. Den maksimale værdi af støtten fra RCME til den enkelte virksomhed forventes at ligge omkring 7000 GBP om året, og den gennemsnitlige støtte forventes at ligge omkring 3000 GBP om året

Gennemførelsestidspunkt: MAS-initiativet blev bekendtgjort ved offentliggørelsen af hvidbogen - Muligheder for alle i en verden i forandring - den 13. februar 2001, men programmet kan først afholde udgifter i andet halvår 2001. Den komplette tjeneste (inkl. informations-, rådgivnings- og konsulentvirksomhed til SMV fra RCME, der er genstand for denne meddelelse) forventes påbegyndt med etableringen af det første regionale center (RCME) i september/oktober 2001. Rådgivningstjenesten vil ikke være fuldt ud implementeret, før alle de regionale centre er oprettet, og et supplerende nationalt netværk af ekspertisecentre er gjort driftsklart fra juni 2002

Støtteordningens eller det individuelle støtteprojekts varighed: Indtil 30. april 2004

Støttens formål: Formålet med støtten er at forbedre produktiviteten i Det Forenede Kongerige og sikre, at SMV i England og Wales benytter de bedste produktionsmetoder. Programmet sikrer virksomhederne information og adgang til den bedste rådgivning og ekspertise på teknologiområdet.

Formålet med MAS-initiativet er til dels at yde indirekte ("blød") støtte til SMV for at forbedre deres konkurrenceevne og rentabilitet på lang sigt ved at fremme en erhvervskultur på højeste niveau. Individuelle SMV vil også nyde godt af de informationer de modtager, som i visse tilfælde kan udvides til konsulentvirksomhed for at hjælpe dem med at indføre de bedste produktionsmetoder

Berørte sektorer: Alle produktionssektorer (bortset fra kul, stål, landbrug og eksport)

Navn og adresse på den myndighed, der yder støtten: Ron Egginton EID4a

Department of Trade and Industry

151 Buckingham Palace Road London SW1 United Kingdom

Andre oplysninger: Markedets ufuldkommenhed, herunder mangel på oplysninger og manglende adgang til professionel rådgivning begrænser virksomhedernes muligheder for at forbedre deres konkurrenceevne. Nogle små producenter mangler for eksempel de ressourcer, der gør, at de kan overleve. I en videnintensiv økonomi har SMV derfor brug for hensigtsmæssig og tilgængelig information og rådgivning om hermed forbundne spørgsmål inden for virksomhedsledelse/uddannelse. De traditionelle informations- og rådgivningskilder som f.eks. konsulenter, universiteter og RTO appellerer ikke til mange SMV, enten fordi de er for dyre eller betragtes som vanskeligt tilgængelige. Forholdet mellem universitetsverden og mange små og mellemstore industrivirksomheder er ikke godt. Staten finansierer allerede rådgivningsvirksomhed til erhvervslivet gennem Business Links, for at den britiske globale konkurrencedygtighed kan forbedres, ved at individuelle virksomheder hjælpes til at få succes, vokse og fortsat udvikle sig uden yderligere støtte. I dag mangler man imidlertid information og rådgivning, der er fokuseret omkring producenternes specifikke behov.

Programmet er udformet, således at det supplerer andre programmer. Sektorbaserede programmer, som f.eks. Industry Fora, er udformet for at forbedre produktiviteten inden for syrlige produktionssektorer. MAS og RCME vil udnytte, og ikke kopiere, disse supplerende aktiviteter, men i andre tilfælde er det mere hensigtsmæssigt at fokusere på den enkelte virksomheds behov på regional plan for at fremme tilgængeligheden. Business Links tilbyder generel rådgivning til individuelle virksomheder, men producenter har brug for mere specifik information og rådgivning omkring produktionsspørgsmål, der er skræddersyet til virksomhedens specifikke miljø og baseret på troværdig erfaring med hensyn til den nyeste teknologi og de bedst forståelige produktionsmetoder

Sag nr.: XS 88/01

Medlemsstat: Spanien

Region: Den selvstyrende region Rioja

Støtteordningens navn eller navnet på den virksomhed, der modtager individuel støtte: Investeringsstøtte til SMV til tjenesteydelser i industrien

Retsgrundlag: Resolución de 14 de septiembre de 2001, del Presidente de la Agencia de Desarrollo Económico de La Rioja., om godkendelse af de grundlæggende bestemmelser for ydelse af investeringsstøtte til SMV til tjenesteydelser i industrien (offentliggjort i Riojas lovtidende den 25. september 2001)

De planlagte årlige udgifter i henhold til ordningen eller den samlede individuelle støtte, der er ydet virksomheden: 125000000 ESP (751265,13 EUR)

Maksimal støtteintensitet: - 30 % for små virksomheder. 15 %, dersom de ligger i områder uden for regionalstøttekortet

- 20 % til mellemstore virksomheder. 7,5 %, dersom de ligger i områder uden for regionalstøttekortet.

Gennemførelsestidspunkt: Fra den 25. september 2001

Støtteordningens eller det individuelle støtteprojekts varighed: 2001-2006

Støttens formål: Formålet er at støtte servicevirksomhed i industrien med henblik på at fremme såvel industrivirksomhed som den økonomiske udvikling og konkurrenceevnen i regionen og samtidig sikre jobskabelsen. I den forbindelse skal det fremhæves, at servicesektoren i de seneste år har stået for det meste af nettovæksten i Den Europæiske Union

Berørte sektorer: Servicesektoren (med undtagelser)

Navn og adresse på den myndighed, der yder støtten: Agencia de Desarrollo Económico de la Rioja (ADER) C/ Muro de la Mata, 13-14 E - 26071 Logroño ( La Rioja )

Andre oplysninger: Der er tal om en ny støtteordning

Sag nr.: XS 92/01

Medlemsstat: Nederlandene

Region: Noord-Nederland (Friesland, Groningen og Drenthe)

Støtteordningens navn eller navnet på den virksomhed, der modtager individuel støtte: Sport en Recreatiecentrum Thialf BV

Retsgrundlag: Beschikking d.d. 9 oktober 2001 van het Dagelijks Bestuur van het Samenwerkingsverband Noord-Nederland, zijnde een openbaar lichaam op grond van de Wet Gemeenschappelijke Regelingen

De planlagte årlige udgifter i henhold til ordningen eller den samlede individuelle støtte, der er ydet virksomheden: Den beslutning, som administrationsrådet for Samenwerkingsverband Noord-Nederland har truffet, drejer sig om, at der i forbindelse med gennemførelsen af det regional-økonomiske udviklingsprogram for Noord-Nederland 2000-2006, "Kompas voor het Noorden", ydes et tilskud på 984120 EUR fra EZ/Kompas-midler til projektets investeringsomkostninger (ca. 12,7 % af de samlede støtteberettigede omkostninger). Det samlede offentlige tilskud til projektets investeringsomkostninger beløber sig til 2254065 EUR (ca. 29,2 % af de samlede støtteberettigede omkostninger)

Maksimal støtteintensitet: 29,2 %

Gennemførelsestidspunkt: 9. oktober 2001

Støtteordningens eller det individuelle støtteprojekts varighed: Den sidste rate forventes udbetalt i august 2002

Støttens formål: Ydelse af støtte til en investering i udvidelse og modernisering af skøjtecentret Thialf i Heerenveen. Formålet med projektet er at skabe et sportslanlæg, hvis offentlige karakter garanteres ved hjælp af en automatisk overdragelsesbetingelse i en periode på fem år, efter at støtte er endelig fastsat

Berørte sektorer: Alle sektorer

Navn og adresse på den myndighed, der yder støtten: Samenwerkingsverband Noord-Nederland p/a Postbus 779 9700 AT Groningen Nederland

Andre oplysninger: Den pågældende støtteforanstaltning angår ad hoc-støtte til en lille, selvstændig virksomheds investeringer i materielle aktiver, jf. definitionen i bilag I til forordning (EF) nr. 70/2001 om anvendelse af EF-traktaten på statsstøtte til små og mellemstore virksomheder